
ANUNŢURI 


+ Foaia MaxiMina ia o PAUZĂ cu prilejul Sfintelor Paşti pe care vi le dorim 
încununate de biruinţă şi îmbrăcate în Bucuria Invierii Domnului nostru lisus 
Hristos! 


Pregătirea Ospăţului (Polonia ortodoxă) 


+ Parohia „Sf. loan Botezătorul” din Curagău, judeţul Iaşi, organizează în această vară Tabăra în aer Li- 

ber „Bucuria off-line”, dedicată copiilor cu vârste între 10 şi 17 ani. Vrem să-i reconectăm pe copiii la simplitate şi 
să îi ajutăm să-şi descopere propriile puteri. Vom vedea cum se mulge o vacă, vom repara un gard sau vom vedea di- 
ferite munci ale câmpului. (sursa: basilica.ro) 


* Mai multe articole din presa sibiană indică faptul că pr. Cătălin Dumitrean, care păstoreşte Parohia Ortodoxă Sibiu 
Spitale 1, se ocupă înmormântarea oamenilor fără adăpost şi fără familie care se mută la cele veşnice. E nu- 
mit „preotul care îngroapă morţii nimănui”. Clericul desfăşoară aceste activităţi de milostenie cu sprijinul Asociaţiei 

Femeilor Ortodoxe din Sibiu şi al donatorilor parohiei. (sursa: basilica.ro) 


* Întrucât comunitatea ortodoxă din Smirna (Turcia) este tot mai mare, Mitropolia a solicitat şi a primit o bise- 
rică din partea catolicilor, adăugându-se celei mult prea neîncăpătoare. Catolicii nu mai au de câteva secole credinci- 
oşi acolo şi au hotărât acest transfer pentru a păstra destinaţia—locaş de cult. (sursa: orthodoxtimes.com) 

PĂRINTELE ARSENIE BOCA 
Să nu fim păgubaşi la ceasul incercării - Cuvânt pentru re- 
generarea neamului 


„Intervenirea energică în ţinerea rigoristă a moralei, a vieţii morale a insului, a famili- 
ei şi, prin aceasta, a neamului! Asta pentru că vremea o cere. Dacă boala este grea, şi 
medicamentul este mai puternic. Sunt leacuri de limită. Când beteşugul s-a întins, 
recurg, la asemenea leacuri de limită, care ori te fac sănătos, ori te pierd. Răul îşi face 
de cap. Ori îl luăm de coarne, noi toţi, care suntem hotărâți să ducem o viaţă după 
Dumnezeu, ori vom fi pierduţi. Să o facem ca să nu fim păgubaşi la ceasul încercării. 
Dumnezeu să ne ajute!” 


Arhiva pdf a revistei: https://archive.org/search.php?query=Maximina+pentru+suflet&sort=-publicdate 
Contact: revista.maximina E gmail.com sau la tel. 0734.194.372. Mulţumim tuturor pentru rugăciuni şi ajutor! 


PĂRINTELE ARSENIE BOCA 


„SĂ NU FIM PĂGUBAȘI 


LA CEASUL ÎNCERCĂRII” 


CUVÂNT PENTRU REGENERAREA NEAMULUI 

Sfintii să Mitropolitul 
Neofit de Morfou 


w 
D 9 - INTRAREA DOMNULUI Cu Ş 5 
ÎN IERUSALIM (Duminica Flo- m a e r e C e m 
riilor); Sf. Mc. Eupsihie; Sf. Noi Mc. 
Rafail, Nicolae şi Irina; Sf. Cuv. Mc. 


Vadim şi cei cu dânsul; PEȘTE 


L 10 - SFÂNTA ŞI MAREA LUNI; 
Sf. Mc. Terentie, African, Maxim, 
Pompie, Zenon, Teodor, Alexandru și 
alţi 36; Sf. 6.000 Mucenici din Geor- 
gia, ucişi de arabi; POST ASPRU 


M 11 - SFÂNTA ŞI MAREA 
MARTI; Sf. Sf. Mc. Antipa al Perga- 
mului; Sf. Ier. Calinic de la Cernica; 
POST ASPRU 


Mi 12 - SFÂNTA ȘI MAREA 
MIERCURI; Sf. Mc. Sava Gotul; 
POST ASPRU 


J 13 - SFÂNTA ŞI MAREA JOI; 
Sf. Sf. Mc. Artemon; ULEI după Sf. 


Liturghie 
V 14 - SFÂNTA ȘI MAREA VI- [4 [4 Faceţi ce doriţi, dar siliţi-vă să trăiţi Săptă- 
NERI; Sf. Me. Tomaida; Sf. Ier. 


sl ae â 7 
Martin Mărturisitorul; Sf. ler. Paho- mâna Mare! 


mie de la Gledin; AJUNARE 


Părintele nostru duhovnic obişnuia să ne spună: trăiţi Săptămâna Ma- 
re! Iar celor care aveau familii şi lucrau, le spunea: luaţi-vă concediu în 
Săptămâna Mare şi în primele 3 zile de Paşti — adică 10 zile în total, ca 
să le puteţi trăi cu adevărat. Acesta este fructul cel mai minunat. Ştiţi ce 


Sa5.- SFÂNTA ŞI MAREA SÂM- frumos arată portocalul înflorit? Dar toate florile sale nu se compară cu 
BATĂ; Sf. Apostoli Aristarh, Pud şi unul singur dintre fructe. Iar fructele duhovniceşti ale vieţii bisericeşti 
Trofim; POST din timpul anului sunt aceste 10 zile de care am vorbit. 


Este foarte important să ne „exersăm” simţurile. Unul dintre ele este 
cel al gustului. Sufletul are şi el simţuri, la fel cum trupul le are pe ale 
sale. Sf. Ioan Damaschin le numeşte puteri şi le enumeră: mintea, cuge- 
tarea, părerea, închipuirea şi simţirea. Iar exersarea lor se face în pri- 

mul rând prin postire. Postirea trupească face să se tre- 
zească gustul pentru Sf. Liturghie. Inima începe să simtă 
harul. De câte ori mergem la Liturghia Darurilor înainte 
Sfinţite sau la Vecernie, ori la Acatistul Buneivestiri, de 
câte ori ne rugăm sau citim acasă Psaltirea, de câte ori 
facem metanii sau stăm la priveghere, ne exersăm simţu- 
rile. Căci simţuri sunt toate acestea. La fel cum ne place 


îngheţata de ciocolată sau de vanilie mai mult decât alte- 
le, tot aşa ni se dezgheaţă simţurile duhovniceşti şi înce- 
pem să simţim bucurie de la toate cele enumerate. Iar 
dacă nu am avea aceste simţuri duhovniceşti, viaţa noas- 
tră ar fi săracă şi plictisitoare. 


Cum de putem să citim atâtea, să stăm la privegheri, să 
ne lipsim de somn? Pentru că sufletul se împărtăşește 
prin simţurile sale de acestea. Părintele nostru obişnuia 
să spună că dacă ne exersăm simţurile duhovniceşti tot 
anul, vom putea să dobândim gust spiritual. Iar Sf. Porfi- 
rie ne zicea să ne deschidem simţurile ca să poată intra 
harul Duhului. 


La început doar „auzi”. Auzi Sfânta Liturghie şi o înţe- 
legi, deşi nu cu mult timp înainte nu pricepeai nimic. La 
fel, citeşti Psaltirea şi la un moment dat începi să o 
„simţi”. Cum se întâmplă? Pentru că ţi se deschid simţu- 
rile. 


Un gheronda ne spunea să începem să citim din prima zi 
de post prima Evanghelie din cele douăsprezece pe care 
le auzim la Denia din Joia Mare (loan 13, 31-18,1). Mai 
mult, ne îndemna să citim Evanghelia aceasta de mai 
multe ori în perioada Postului Mare şi până la Rusalii. 
Câte puţin în fiecare zi sau la două zile. Din păcate, aici 
în Grecia, citim Evanghelia cu bisericile aproape goale. 
Oamenii s-au obişnuit să vină târziu, aşa că nu o aud ni- 
ciodată. Ei vin în Joia Mare doar să audă „Astăzi a fost 
spânzurat pe lemn” când ieşim cu Crucea şi să se simtă 
mişcaţi de acel moment. Or, părinţilor noştri nu le plă- 
ceau emoţiile simpliste. Am trăit mai multe Paşti alături 
de Sf. Iacov Tsalikis şi nu l-am văzut niciodată plângând 
doar când auzea o cântare frumoasă. Şi ştim că Sf. Iacov 
nu ducea lipsă de lacrimi... Dar nu îi plăcea să impresio- 
neze prin lacrimi vărsate emoţional. Şi nici să strige când 
citea Evanghelia. Încă am în inimă amintirea vocii sale 
calde, când rostea primele cuvinte, uşor, dulce, smerit. 
De aceea le spun diaconilor mei: nu strigaţi! Citiţi-o pe 
un ton moderat, ca să poată intra Duhul în voi şi prin voi 
în urechile oamenilor. 


Revenind, toţi părinţii ne îndemnau să citim atunci 
Evanghelia de la Ioan. Este Evanghelia iubirii Tatălui 
pentru Fiul. Iar despre ea vorbeşte Apostolilor tocmai 
Fiul, înainte de răstignire. E prima dată când le spune 
fără ocolişuri că a fost trimis de Tatăl. Şi atunci ucenicii 

înţeleg prima dată că Hristos are un Tată Care L-a trimis. 
Dar alte lucruri nu înţeleg: cum de va fi puţin şi nu vor 
vedea pe Fiul şi iar puţin şi Îl vor vedea? Pentru că sim- 
ţurile lor încă nu fuseseră deschise de Duhul. Iar Hristos 
Se smereşte şi le zice că tocmai Acel alt Mângâietor le va 
spune toate. Atât de mult Se smereşte Fiul, încât Il lasă 
pe Duhul să spună toate. 


Aşa am înţeles că fără Duhul, inima 
mea rămâne plină de necurăţie, min- 
tea confuză, iar mânia ca un vulcan 
nestăpânit. „Vino... şi ne curăţeşte pe 
noi”. Şi aşa am pornit maşina de spă- 
lat mintea, cugetarea, părerea, închi- 
puirea şi simţirea. Iar după ce s-a 
oprit, Duhul mi-a şoptit ceva ce m-a 
uimit: Să-L iubeşti pe Hristos! Auziţi! 
Nu pe EI, pe Duhul, ci - iubire lipsită 
de orice egoism! - pe Fiul să-L iubesc. 
Care soţie, după ce soţul îi spune „tu 
eşti lumina mea”, poate să-i spună 
aceluia: „iubeşte-o şi pe Ana la fel de mult”? Aşadar, Du- 
hul ne curăţeşte ca să putem deveni locaş Mântuitorului. 


Însă lupta cea mare a diavolului este de a împiedica su- 
fletul să trăiască întru atenţie. El doreşte ca mintea noas- 
tră să hălăduiască mereu şi să nu se concentreze pe ini- 
mă. Pentru că dacă am reuşi să fim atenţi la inimă, am 
începe să o curăţim. Nu degeaba spuneau unii sfinţi că 
atenţia este mai mare decât rugăciunea. Vă daţi seama? 
Cel care are trezvie va ajunge să aibă şi rugăciune. 


Citirea cu atenţie a Evangheliei de la Ioan din Joia Mare 
ne va face să ne ascuţim simţurile duhovniceşti. Să ne 
concentrăm acum atenţia pe Dumnezeu, şi Duhul Sfânt 
va veni. Când spunem „Doamne Iisuse Hristoase...”, Du- 
hul Se „grăbeşte” să intre chiar înaintea lui Hristos. Iar 
când intră şi Hristos, El îmi zice: Eu sunt Fiul, deci am 
un Tată. Cheamă-L pe EI întâi... şi aşa zicem rugăciunea 
Tatăl nostru. Iar Tatăl ce face? Atât de mult Se micşorea- 
ză încât ne spune: Daţi slavă lui Hristos! Căci Lui i-am 
dat toată judecata Mea. Sigur, cele trei Persoane nu Se 
despart, ci sunt mereu împreună şi trăiesc într-o dragos- 
te lipsită de egoism, desăvârşită. 


Şi aşa am ajuns la cel mai important lucru la care să cu- 
getăm în Săptămâna Mare: dragostea cea lipsită de ego- 
ism, adică dragostea jertfelnică pe care Hristos a arătat-o 
când a spălat picioarele ucenicilor smerindu-Se, când S-a 
lăsat bătut, scuipat, batjocorit, omorât! Omorât! Dumne- 
zeu S-a lăsat omorât ca apoi să învieze, să învingă moar- 
tea şi să ne tragă şi pe noi la EI. 


Toate acestea le găsim în prima Evanghelie de la Ioan 
citită în Joia Mare. De aceea este atât de important să o 
citim şi să o recitim mereu, nu doar în fiecare zi din Săp- 
tămâna Patimilor, ci şi în tot Postul, chiar până la Rusalii 
pentru că vorbeşte şi de Mângâietorul — Duhul Sfânt, iar 
plinirea lucrării mântuitoare nu s-a făcut la Inviere, ci la 
Pogorârea Duhului Sfânt. Repet: Ioan de la cap. 13, 31 
până la cap. 18,1. 


În acest fel vom gusta — cu alte simţuri — din viaţa lui 
Dumnezeu printre noi, iar astfel viaţa Lui se va face viaţa 
noastră. 

Copilăria mea a însemnat, printre 
altele, şi drumurile de câteva ori pe 
an la bunicii din Hunedoara, de Paşti 
şi în vacanțe. Drumuri făcute cu ma- 
şina de cele mai multe ori, căci mer- 
geam cu părinţii. De fiecare dată 
când porneam, aveam senzaţia înce- 
putului unei aventuri în care nu pu- 
teai să te plictiseşti, chiar dacă dura 
de două ori mai mult decât ar însem- 
na azi să ajungi în acelaşi loc. 


Dar atunci timpul nu era atât de 
„preţios” şi poate tocmai de aceea, ne 
îmbogăţea mult mai mult. Plecam 
devreme întotdeauna, iar soarele se 
făcea văzut mult mai târziu, căci ră- 
sărea ascuns de privirile noastre, de 
după dealurile Păulişului. Acolo era 
un prim popas neplănuit. Încă nu 
exista podul peste calea ferată şi de 
multe ori prindeam barieră. Iar la 
barierele de pe atunci se stătea mult, 
căci treceau trenuri lungi de marfă. 
Dar oprirea aceasta avea şi o bucu- 
rie. Lângă barieră erau câteva mese 
de piaţă, iar acolo stăteau de obicei 
câteva nane cu fructe bune din live- 
zile lor. Nu erau arătoase ca la expo- 
ziție, dar ştiam că sunt de casă, iar 
preţul nu diferea faţă de cel din pia- 
ţă, ca azi... 


Nu apucam să termin bine para sau 
strugurele, că apărea în faţă cetatea 
Şoimoş care te provoca să-ţi imagi- 
nezi, la întrebările mamei din istorie, 
cum va fi arătat zona când drumurile 
erau colbuite şi umblate de oşteni. 


Mai departe venea Odvoşul, iar vara, 
pe partea stângă, la intrarea în loca- 
litate era mare forfotă. Clădirea ve- 
chiului conac naționalizat se tran- 
sformase în tabără de copii. [i ve- 
deam jucându-se cu mingea sau 
având diverse activităţi şi asta îmi 
sporea nerăbdarea să merg şi eu într 
-una din taberele unde mă trimiteau 
părinţii vară de vară. Odvoş, Co- 
nop... Casele erau mai mici şi mai 
sărăcăcioase. Din spatele gardurilor 
se ițeau mai multe capete de copii 
decât în alte sate. Şi bucuria era ma- 
re când îmi făceau cu mâna şi le răs- 
pundeam şi eu. Erau copii nevino- 
vaţi, care zâmbeau când vedeau ma- 
şini trecând prin faţa casei, iar mâ- 
nuţele lor nu ştiau să arate decât 
această bucurie (azi îmi amintesc de 
ei de fiecare dată când văd gesturile 
gratuit obscene ale unor copii ce nu 
mai sunt copii). 


La Bârzava căutam o anumită casă, 
căci un coleg îmi spusese că bunicii 
lui sunt de acolo şi au o casă verde. 
Jumătate din sat era vopsit în verde, 

dar nu conta pentru mine. Îmi ima- 
ginam care poate fi casa lor: aceasta 
mai arătoasă de pe dreapta, cu o tufă 
de trandafiri lângă poartă sau aceea 
unde se vedeau două vaci în curte — 
o condiţie obligatorie pentru o gos- 
podărie de bunici, în mintea mea de 
atunci. 


Din Bătuţa era profesorul meu de 
matematică — Dumnezeu să-l ierte — 
şi de fiecare dată mă gândeam că de 
aceea ne bate des... Nicolae Bălcescu 
era un sat mic şi sărac. Case cu văru- 
iala căzută, semn că oamenii o duc 
mai greu decât în alte 
părţi. Dar învăţasem 
multe dintre ele: acolo 
sunt doar doi bătrâni, 
dincolo sunt mulţi copii 
mici, căci sforile erau 
mereu pline de haine 
spălate, şi mai încolo nu 
mai locuia nimeni, căci 
era o casă veche din pă- 
mânt, cu iţiri albastre şi 
grinzi strecurate prin 
pereţii găuriţi. 


Drumul erau foarte fru- 
mos, pădurea avea me- 
reu alte culori. Căutam 
să văd flori printre co- 
paci, mereu altele, după 
anotimp. Venea şi opri- 
rea oficială şi obligatorie: 
după Ilteu era un izvor 
cu apă rece, iar pe partea 
dreaptă, dacă aveai răb- 
dare, găseai mure. Câteo- 
dată stăteai la coadă la 
apă sau greu găseai loc 
de parcare. Oamenii îşi 
întindeau un şervet şi mâncau ce 
aveau în traistă. Ne uitam la nume- 
rele de pe maşini şi ne bucuram dacă 
nu erau doar AR sau HD, deşi nu se 
circula atât de mult, căci benzina nu 
se prea găsea. 


Mai departe, la drum... La Zam era o 
strângere de inimă, căci ştiam că pe 
dreapta se vede spitalul de psihia- 
trie. Câteodată se iţea câte un cap 
răvăşit de după gratiile vreunei fe- 
restre şi mă uitam speriată... De 
acum, drumul însemna şi a opri la 
semnul vreunui autostopist. Imi plă- 
ceau bătrânele cu coşuri şi plase pli- 
ne de tot felul, care mergeau până la 
oraş să-şi vândă marfa şi din care ne 
lăsau şi nouă ceva. Ne povesteau 
cum mai e viaţa pe la ei, ne întrebau 
ce mai e nou pe la Arad. Îmi amin- 
teau de bunica... Aşteptam cu nerăb- 
dare să ne apropiem de Gurasada, 
unde ne întâmpina smerita bisericu- 
ţă de pe partea stângă, pe atunci tot 


mai părăginită. 


La Ilia treceam peste un Mureş leneş 
şi maiestuos, care mi se părea cel 
mai lat râu din lume, căci număram 
secundele până ajungeam pe partea 
cealaltă şi nu erau puţine (poate şi 
pentru că atunci nu se „zbura” cu 
maşina pe şosele...). La Veţel aştep- 
tam mereu să apară ciurde de ... vi- 
ţei, că doar de aceea se numea aşa, 
nu? Oricum, de cel puţin două ori 
drumul ni se oprea, căci turmele de 
oi sau cirezile de vaci treceau tacti- 
coase de pe un islaz pe altul, oprind 


puţinele maşini. Nimeni nu înjura, 
nu claxona. Era ceva obişnuit, făcea 
parte din firescul vieţii. Iar eu mă 
bucuram să număr mieii şi să văd ce 
combinaţie de culori au viţeii. La 
Deva ne întâmpina, plină de taine şi 
încă sălbatică, cetatea de pe deal. Imi 
imaginam bătăliile şi răscoalele care 
au trecut peste ea... 


Dacă treceam de Simeria, totul arăta 
ca în satul bunicilor: porţi mari, ca 
de cetate, care de lemn trase de 
vaci... Dar grijă mare! Vine satul 
Spini şi tata glumea întotdeauna să- 
mi ridic picioarele, să nu mă înţep... 
Şi mi le ridicam de fiecare dată... De 
acum eram nerăbdătoare. Satul bu- 
nicilor era tot mai aproape. Dar dru- 
mul până la ei mi se păruse cea mai 
interesantă aventură. Drumurile de 
altădată... 


E. 

Oamenii lui Dumnezeu 
Poezie 


SFAT DUMNEZEIESC 
la căderea lui Adam 


Preoteasa loana-Zenovia 


MITROPOLITUL 
VENIAMIN COSTACHI 


sau Biserica reînviată a Moldovei (2) 


Spre pomul cunoştinţei când Adam 
Mâna curată şi-a întins, 


Preabunul Dumnezeu în lacrimi l-a cuprins: 


„O, fiul Meu, tu nu şti că voiam 

Cu slavă neapusă să te dăruiesc, 

Să fii ca Mine, tot om, însă ceresc. 
Nu ai crezut în Mine, Care toate 
Doar pentru tine le-am zidit, 

Și cele mai viclene şoapte 

Atâta de uşor te-au amăgit! 

Cum, oare, om fiind credeai 

Că poți fără de Mine a fi dumnezeu? 
De Cel ce vede toate te ascunzi prin rai... 
Insă nu pot a te lăsa aşa mereu.” 


Aa 


Şi Domnul Atotştiutorul 

Privit-a peste veacuri până la sfârşit 
Și-a zis atunci Mântuitorul: 

„Iată, Fecioara am găsit! 

E a lui Iacov frumuseţe strălucită, 
Vlăstarul preacurat al lui Ioachim, 

E crinul cu mireasmă negrăită, 
Izvorul limpede şi lin pe care îl dorim. 
Aceasta singură Mă va iubi nespus, 

Ea singură putea-va a-Mi fi mamă. 

De pe acum sfântul ei dor la Mine a ajuns, 
Curat sufletul ei Mă cheamă. 

Prin Duhul, din sângele ei minunat 
Am să Mă fac părtaş făpturii omeneşti, 
Să caut pe Adam cel întinat, 

Să îl aşez din nou în stările cereşti. 


Asemeni Nouă va iubi pe om 

Și milă pentru dânsul ne-ncetat va cere 
Şi va fi ea al vieţii pom, 

Cu rodul nestricat care nicicând nu piere. 


Şi cei ce dintru Mine vor gusta 
Impărăția Mea vor moşteni. 
Atunci şi dorul Meu se va plini, 
Iar bucuria lor nu va-nceta. 


DRUMURILE DE ALTĂDATĂ 


Urc pe autostrada spre Bucureşti şi drumul îmi stă înainte, acelaşi timp de două 
ore: asfalt, grijă la vitezomanii din stânga, benzinării cu clasicele chipsuri. Trag cu 
coada ochiului spre câte un deal sau câmp de rapiţă, dar scurt, căci viteza mare nu 
îmi îngăduie prea multe. Şi mă gândesc cu nostalgie cum erau drumurile de altăda- 
tă, când nu exista autostrada aceasta rapidă, când vedeai mereu case şi oameni şi 
multă natură, când nu erai doar concentrat la condus şi cu gândul să ajungi cât mai 


repede unde ai de mers. 


Activitatea socială-pastorală 


Frumoasa operă de luminare a popo- 
rului săvârşită de mitropolitul Venia- 
min era însoţită de o credinţă puter- 
nică în Dumnezeu şi de o nemărgini- 
tă dragoste față de oameni. 


În vremea petrecerii sale la Roman a 
transformat bolniţa făcută de Ghera- 
sim Putneanul într-un adevărat spi- 
tal (prima instituţie de acest fel din 
România), cu clădire proprie şi far- 
macie, cu personal medical, urmând 
să deservească pe locuitorii oraşului. 
Pentru funcţionarea acestui spital, 
episcopul Veniamin a donat 80 de 
pungi de bani. 


O atenţie specială a arătat şi faţă de 
preoţii din Moldova, pe care i-a păs- 
torit ca episcop şi apoi ca mitropolit. 
Aceeaşi grijă părintească a purtat 
față de mănăstirile ţării. De aseme- 
nea, a fost preocupat în permanenţă 
şi de viaţa religios-morală a credin- 
cioşilor moldoveni. Conştient de răs- 
punderea sa ca ierarh, a ţinut cu tă- 
rie la respectarea dreptei credinţe şi 
a tuturor rânduielilor bisericeşti. 
Astfel, de exemplu, a dat preoţilor 
îndrumări preţioase pentru adminis- 
trarea corectă a Tainei Sfântului Bo- 
tez, în sensul de a nu se mai săvârşi 
prin turnare, ci prin întreită afunda- 
re. 


Ctitor de lăcaşuri sfinte 


Este primul ctitor al Catedralei 
„Intâmpinarea Domnului” din Iaşi 
(1833-1842). De asemenea, în timpul 
primei retrageri din scaun, a ctitorit 
la mănăstirea Neamţ paraclisul cu 
hramul Adormirea Maicii Domnului, 
chilii, bibliotecă şi pivnițe. Apoi, a 


ajutat efectiv la refacerea mănăstirii 
Agapia distrusă de turci în cursul 
evenimentelor din anul 1821 
(biserica Sf. Voievozi şi Agapia ve- 
che). Tot la Agapia a ctitorit un para- 
elis cu hramul Naşterea Maicii Dom- 
nului (construit în timp ce era retras 
la Slatina şi sfinţit după moartea sa). 
Mitropolitul Veniamin Costachi este 
şi înnoitorul Schitului Durău, con- 
strucţia bisericii schitului începând 
prin efortul personal al mitropolitu- 
lui în 1830. 


Patriot luminat 


Mitropolitul Veniamin a avut şi un 
important rol politic, fiind locţiitor 
de domn (caimacam) în 1807 şi 1821. 
Ca preşedinte de drept al Divanului 
ţării, apoi al Adunării obşteşti, şi-a 
spus cuvântul în cele mai importante 
probleme ale ţării. A avut, de exem- 
plu, o contribuţie importantă la alcă- 
tuirea Regulamentului Organic al 
Moldovei, introducând unele articole 
care favorizau dezvoltarea învăţă- 
mântului românesc. 


Şcolile înfiinţate de el, mulţimea ti- 
păriturilor sale în româneşte nu erau 
decât o expresie a unui patriotism 
luminat şi a iubirii lui față de ţară şi 
de poporul său. EI însuşi mărturisea 
că scopul întregii sale activităţi 
a fost „ca românii să aibă în cer 
un Dumnezeu şi pe pământ o 
patrie”. 


Sfârşitul mitropolitului 


A trecut la cele veşnice la 18 decem- 
brie 1846, fiind înmormântat lângă 
biserica Mănăstirii Slatina. La 30 
decembrie 1886, rămăşiţele sale pă- 
mânteşti au fost aduse de către Mi- 


tropolitul Iosif Naniescu şi aşezate în 
Catedrala Mitropolitană din Iaşi, 
ctitoria sa. 


Viu şi după moarte 


După ce a fost ales părinte şi păstor 
al Moldovei, mitropolitul Iosif 
Naniescu a plecat cu trenul din Bu- 
cureşti spre Iaşi, pentru instalare. 
Era sâmbătă, în noaptea de 6 iulie 
1875. În vagon a adormit puţin şi a 
visat pe marele mitropolit Veniamin 
Costachi care, apropiindu-se, îi dă- 
dea sfaturi să termine catedrala din 
Iaşi, începută de el. Acelaşi vis l-a 
avut în noaptea aceea şi duhovnicul 
Mitropoliei din Iaşi, arhimandritul 
Ierotei Maximescu. 


Cercetând viaţa şi activitatea mitro- 
politului Veniamin Costachi, ne dăm 
seama cât de îndreptăţite erau cu- 
vintele scrise de el în testamentul 
său: „tot ce mi-a stat în putinţă am 
făcut şi cu sfatul, şi cu fapta, ca să 
sporesc şi sufletește, şi materiali- 
ceşte înflorirea sfintei Biserici şi a 
Patriei”. Într-adevăr, prin eforturile 
sale permanente puse în slujba se- 
menilor săi, prin curăţia şi sfinţenia 
vieţii sale, prin dragostea sa nemăr- 
ginită faţă de ţara sa și de poporul pe 
care l-a păstorit, mitropolitul Venia- 
min s-a înscris ca o personalitate 
proeminentă în viaţa poporului nos- 
tru şi a Bisericii sale. 


I.G. 


Nr. 13/2023 


MaxiMina 4 


TÂNGUIREA 


Preasfintei Născătoare de Dumnezeu atunci 
când a îmbrățișat cinstitul trup al 
Domnului Nostru lisus Hristos 


O, mortule gol şi Cuvinte al Dumnezeului Celui Viu, de 
bunăvoie Te-ai lăsat osândit să fii înălţat pe cruce, ca 
pe toți să-i atragi la Tine Insuţi! Care oare dintre mă- 
dularele trupului Tău a rămas scutit de pătimire? 


O, creştet al meu dumnezeiesc, rănit de spini şi pe care i 
-ai înfipt şi în inima mea! 


O, cap sfânt şi împodobit, care odinioară n-aveai unde 
să te pleci şi să te odihneşti, acuma te-ai plecat numai 
spre mormânt şi te odihneşti, cum spunea Iacob, ca un 
leu! 


O, capul meu drag şi iubit, lovit cu trestie, ca să în- 
drepți trestia stricată de cel rău şi ajunsă departe de 
rai! 


ad. 

Din toate generaţiile m-ai ales. Ai limpezit pentru mine 
glasurile prorocilor. Vrând să cobori din cer precum 
Însuţi ştii, ai aşteptat venirea mea în lume, neavând vas 
vrednic să primească Dumnezeirea Ta. Numai Ţie, chiar 
înainte de zămislirea mea, m-au făgăduit mireasă 
născătorii mei. Am fost adusă la lumina vieţii şi am 
rămas doar pentru foarte scurtă vreme cu părinţii mei, 
căci după ce am fost înţărcată de la sâni de lapte, am fost 
înțărcată şi de părinţi, şi am fost adusă întreagă Ţie 
întreg, şi am fost închinată la templu ca una care aveam 
să mă fac templu preacurat Ție. Am văzut înger 
întâi-stătător vorbind cu mine ca şi cu o Doamnă. Ai 
dezlegat întru mine legile firii. Te-ai zămislit fără 
sămânță, precum ştii, şi după naştere m-ai păzit 
fecioară. M-ai făcut mamă ce se veseleşte de copilul ei. 
Deşi sunt săracă, împărați mi-au dat închinăciune 


Sf. Simeon Metafrastul 


O, obraji care ați primit palme! 


O, gură asemenea unui fagure de miere, deşi ai gustat 
amărăciunea fierii şi ai băut oţetul cel iute! 


O, gură, în care nu s-a găsit vicleşug, chiar dacă un 
sărut viclean te-a prădat morții! 


O, mâini, care l-aţi plăsmuit pe om şi acum sunteţi pi- 
ronite pe cruce şi întinse-n iad, care atingeți mâna care 
s-a atins odinioară de pom şi sculaţi din cădere pe 
Adam întreg! 


O, coastă străpunsă de suliță, din pricina strămoaşei 
care a fost plăsmuită din coastă! 


O, picioare, care aţi umblat pe ape ca pe uscat şi ați 
sfinţit curat firea curgătoare! 


cuvenită din partea unor robi. Mai largă decât cerurile 
m-ai arătat pe mine, din care a răsărit Soarele slavei. 


Unde e mulţimea de cinci mii de bărbaţi pe care ai 
hră-nit-o în chip minunat, pentru că singur Iosif a 
îndrăznit la Pilat şi a cerut trupul Tău ca să nu rămână 
neîngropat. Unde sunt cetele neputincioşilor pe care i-ai 
vindecat de mulţime de boli sau pe care i-ai sculat chiar 
din iad, pentru că singur Nicodim a scos piroanele din 
mâinile şi picioarele Tale şi, coborându-Te întreg de pe 
lemn, Te-a pus cu durere în braţele mele, care Te-au 
purtat odinioară cu bucurie, pe când erai Prunc. Căci 
aceste mâini ale mele, care i-au slujit mai înainte, când 
erai Prunc, Îţi slujesc şi acum ca unui Ingropat. O, amară 
îngropare! Pentru că Tu Cel ce dai morţilor viaţă stai 
mort înaintea ochilor mei. Şi eu, care odinioară ţi-am 
slujit cu scutecele prunceşti, acum mă tulbur făcând cele 
de înmormântare. 


Te-am spălat cu apă blândă şi acum mă umplu de 
lacrimi fierbinţi. Te purtam în braţele mele de mamă 
săltând şi jucându-Te ca pruncii, şi acum Te port pe 
aceleaşi braţe, dar fără suflare şi zăcând între cei morți. 
Odinioară buzele îmi erau rourate de buzele Tale dulci 
ca mierea şi rourate. Atunci puteam fi numită fericită 
pentru că m-am arătat născătoarea Făcătorului meu, 
acum, dimpotrivă, nu pot fi decât nenorocită pentru că 
mă îngrijesc de îngropăciunea Fiului meu. Acolo am 
scăpat de dureri la naştere, aici primesc dureri prin 
îngropare. În chip cuvenit pruncilor, de multe ori Te-am 
adormit la piept, iar acum dormi tot acolo, în chip 
cuvenit morţilor. 

Liturghia din Sâmbăta Mare, care se face după Vecernia 
pascală(!), era în vechime principalul moment din anul 
bisericesc în care se botezau catehumenii pregătiţi 
pentru acest moment. Întreaga structură a Postului Mare 
a fost concepută în primul rând pentru a-i pregăti pe 
catehumeni. Chiar şi acum slujba Sâmbetei Mari 
menţine nu doar imnul „Câţi în Hristos v-aţi 

botezat” (întâlnit şi la alte sărbători la care se făceau 
botezuri în masă), ci şi Apostolul şi Evanghelia de la 
Botez, precum şi cele 15 Paremii, în timpul cărora se fă- 
cea botezul. 


Nu ştim aproape nimic despre felul în care se săvârşea 
slujba pascală în sec. II-III, dar din anumite mărturii 
indirecte observăm că aceasta era legată de o priveghere 
nocturnă (deşi această noţiune putea să însemne cu totul 
altceva decât înţelegem noi astăzi), precum și de botezul 
în masă al catehumenilor. 


În sec. IV, una din particularităţile importante ale slujbei 
pascale de la Ierusalim era faptul că în Sâmbăta Mare, 
spre seară, se săvârşea Privegherea principală în Biserica 
Învierii, care consta din botezul catehumenilor şi o 
liturghie solemnă, după care, pentru a nu-i lăsa pe 
oameni să se împrăștie, episcopul mergea la Sfântul 
Mormânt (pe atunci încă neunit într-un singur complex 
cu Biserica Învierii) şi imediat începea a doua Liturghie 
mai scurtă, „pentru a cinsti Sf. Mormânt”. 


În sec. VI-VIII, răstimpul dintre cele două slujbe era 
completat cu tot felul de lecturi biblice şi patristice, 
printre care un rol tot mai important au început să-l 
ocupe Omiliile pascale ale Sf. Grigore Teologul, care l-au 
inspirat pe Cuviosul loan Damaschin, pe atunci 
ieromonah în Ierusalim, să compună renumitul Canon 
Pascal. 


Pentru slujbele din Constantinopol nu avem mărturii 
liturgice clare pentru această perioadă, dar din „Cuvântul 
despre Paşti şi Sfânta Euharistie” a Sf. Eutihie, 
patriarhul Constantinopolului (î 582) deducem că slujba 
pascală cu Liturghia Sf. Vasile, se săvârşea sâmbătă 
seara, împreună cu botezul celor adulţi, iar copiii erau 
botezați în dimineaţa aceleiaşi zile sau în Sâmbăta lui 
Lazăr. Duminică dimineaţa, înainte de răsăritul soarelui, 
se slujea Utrenia şi o nouă Liturghie, probabil deja a Sf. 
Ioan Gură de Aur, percepută pe atunci ca secundară. 


Începând cu sec. X tradiţia monahală începe deja să 
numească „slujbă de Paşti” anume Utrenia şi Liturghia 
de duminică dimineaţa. Tipicul actual a păstrat vechea 
rânduială de a sluji Liturghia Sf. Vasile în Sâmbăta Mare, 
iar pentru Duminica Învierii Liturghia Sf. loan Gură de 
Aur — care la acea vreme, deja nu mai era considerată ca 
una secundară, pentru zilele de rând -— ci la fel de festivă 
sau chiar mai festivă, lăsând Liturghia Sf. Vasile doar 
pentru Postul Mare şi ajunurile Crăciunului şi Bobotezei. 


Iniţial, rânduiala slujbelor începând cu seara Vinerei 
celei Mari a fost următoarea (cel puţin în mănăstiri, 
astfel cum apare ea în Tipicul Sf. Sava): 


- Privegherea Prohodului (în slavonă „privegherea” se 

Și astăzi laud 
SÂMBĂTA 
CEA MARE 


meşte „bdenie”, care a generat românescul „denie”) tre- 
buie să înceapă la ceasul al VII-lea din noapte, adică pe 
la 01 în noaptea de vineri spre sâmbătă. Deja de prin sec. 
XVI-XVII, slujba este rânduită la orele 19 sau chiar mai 
devreme, pentru a putea participa şi mirenii. 


- Sâmbătă dimineaţa, după o pauză de câteva ore de la 
sfârşitul privegherii, se citesc Ceasurile şi Obedniţa, fără 
să se permită mâncarea. Este singura sâmbătă din an în 
care se ajunează (conform Canonului 64 Apostolic)! 


- La ceasul al IX din zi (adică pe la ora 15) se săvârşeşte 
Vecernia (când la Ierusalim se împarte „Sfânta Lumină”) 
unită cu Liturghia Sf. Vasile cel Mare, după care monahii 
trebuie să rămână în biserică, întărindu-se cu pâine şi 
vin (ulterior numită „paşti” şi fiind percepută de unii ca 
substitut al împărtăşirii euharistice sau, cel puţin, ca o 
importantă binecuvântare pascală, deşi această pâine 
înmuiată sau stropită cu vin este inferioară anafurei) şi 
ascultând citirea integrală a Faptelor Sfinţilor Apostoli şi 
a altor lecturi patristice. 


- Pe la ceasul al V-lea din noapte (adică pe la ora 23) se 
începe Miezonoptica pascală, iar la ceasul al VI-lea (ora 
24) se începe Utrenia Învierii şi Liturghia Sf. loan Gură 
de Aur. 


Această slujbă din Sâmbăta Mare nu era doar una 
pascală (slujită deja în veşminte albe), ci şi principala 
slujbă de Paşti. Chiar şi faptul că în popor, Vecernia 
pascală de duminică spre luni se numeşte „a doua 
Inviere” confirmă faptul că „prima Inviere” a început cu 
Vecernia precedentă, adică cea care se uneşte cu 
Liturghia Sf. Vasile. 


